Tlačová správa

Prešov, 26.11.2022

**Roma Spirit 2022 pozná svojich laureátov!**

*Výnimoční ľudia, inšpiratívne aktivity! Skvelí umelci, dojímavé momenty a nekonečné more ľudskosti! Aj taký bol 14. ročník slávnostného udeľovania ocenení Roma Spirit!*

Ocenenie v kategórii Mimovládna organizácia získalo za včasnú ranú starostlivosť v prostredí generačnej chudoby občianske združenie Cesta von, v kategórii Spoločnosť a zamestnávateľ získala ocenenie Tesco Stores SR, a.s. V kategórii Obec a mesto uspela obec Varhaňovce.

Roman Čonka si odniesol za svoje viac ako dvadsaťročné aktivity ocenenie v kategórii Médiá. V kategórii Osobnosť získal ocenenie komunitný líder Marián Bubenčík a v kategórii Kultúra autor a protagonista autorskej monodrámy František Balog.

V kategórii Čin roka si ocenenie za obhajovanie práva detí z Hermanoviec počas súdneho procesu nezákonnej segregácie vo vzdelávaní odniesla Poradňa pre občianske a ľudské práva.

*„Všetky tri nominácie si zaslúžia veľký obdiv a uznanie za ich prácu, odhodlanie a pomoc, ktorú poskytujú,“* vyhlásila členka Poroty čin roka a laureátka Roma Spirit Martina Horňáková.

Jedinečný zážitok z galavečera umocnilo vystúpenie kapely Lomnické čháve, manželov Dreveňákovcov, či Divadla Romathan. Výnimočný hudobný zážitok priniesol detský zbor zo ZŠ z Luníka IX Ďevjatkakere čhave ale aj Zdenka Predná a Oskar Rózsa.

**Záznam zo slávnostného udeľovania ocenení Roma Spirit 2022 si môžu televízni diváci pozrieť 8. decembra 2022 o 20.10 hodine na Dvojke.**

Aktuálne informácie zo sveta Roma Spirit, ktorý oceňuje a širokej verejnosti približuje aktivity organizácií a jednotlivcov zamerané na podporu integrácie rómskej menšiny, zlepšenie jej životnej situácie a spolužitia, sú na Instagrame, FB ocenenia.

[www.romaspirit.sk](http://www.romaspirit.sk)

FB [@slovensko.romaspirit](https://www.facebook.com/romaspirit.slovensko)

IG romaspirit.sk

[Youtube Roma Spirit](https://www.youtube.com/channel/UCiVRiHWo6oFdVhvpXq0bg_A)

------------

O projekte:

Roma Spirit už od roku 2009 poukazuje, že pre spolužitie, šírenie rešpektu a búranie predsudkov a stereotypov je nesmierne dôležité porozumenie a spolupráca. Za štrnásť ročníkov bolo na ocenenie Roma Spirit nominovaných 1982 aktivít, projektov, organizácií a výnimočných osobností. **Ocenenie si prevzalo už 90 laureátov.** Autorkou myšlienky Roma Spirit je Ľubomíra Slušná–Franz, prezidentka ACEC.

www.romaspirit.sk

Asociácia pre kultúru, vzdelávanie a komunikáciu (ACEC) je mimovládna organizácia, ktorej poslaním je budovať porozumenie, podporovať medzinárodnú kultúrnu výmenu, vzdelávanie a vytvárať priestor pre prehlbovanie vzájomnej komunikácie. Vo svojej vzdelávacej činnosti sa ACEC zameriava na prípravu a uplatňovanie vzdelávacích a osvetových programov zameraných na sociálne znevýhodnené skupiny.

[www.acec.sk](http://www.acec.sk)

Kontakt pre médiá:

Michaela Miháliková

mihalikova@acec.sk

0948 014 269